stanford-oval/wikipedia huggingface dataset:
Heimdall (videopeli)
Aiheesta muualla

Heimdall MobyGamesissa (englanniksi)
Heimdall Hall of Light -sivustolla (englanniksi)
Heimdall Sega Retro -sivustolla (englanniksi)
Herbert Wehner

Herbert Wehner
Herbert Richard Wehner (11. heinäkuuta 1906 Dresden – 19. tammikuuta 1990 Bad Godesberg) oli länsisaksalainen poliitikko, Saksan liittotasavallan johtavia sosiaalidemokraatteja joka toimi kansanedustajana 33 vuotta.
Dresdeniläisen suutarin pojaksi syntynyt Wehner edusti ensin Saksan kommunistista puoluetta ja eteni sen keskuskomitean jäseneksi ja toimi salassa Hitlerin tultua valtaan. Wehner eli maanpaossa Neuvostoliitossa Stalinin vainojen aikana ja osallistui aktiivisesti muiden saksalaisten emigranttien ilmiantamiseen NKVD:lle, useita teloitettiin hänen todistajanlausuntojensa perusteella.[lähde? ] Maanpaossa Belgiassa, Alankomaissa, Ranskassa ja Tšekkoslovakiassa hän organisoi saksalaispakolaisia taistelemaan Espanjan sisällissotaan tasavaltalaisten puolelle. Vuonna 1941 hän oli Tukholmassa tutkimassa Ruotsiin paenneiden saksalaiskommunistien epäiltyjä yhteyksiä Gestapoon. Hänet vangittiin vuodeksi Ruotsissa maan vapauden ja puolueettomuuden uhkaamisesta. Näiden kokemusten myötä Wehner luopui kommunismista ja alkoi toisen maailmansodan jälkeen edustaa Saksan sosiaalidemokraattista puoluetta. Wehner puhui SPD:ssä vuoden 1957 vaalitappion jälkeen sen puolesta, että sosiaalidemokraatit ryhtyisivät hallitusyhteistyöhön jonkun konservatiivisen puolueen kanssa. Hän oli yleissaksalaisten asioiden ministeri vuosina 1966–1969.
Aiheesta muualla

Kuvia tai muita tiedostoja aiheesta Herbert Wehner Wikimedia Commonsissa
Vårberg

Vårberg
Vårbergin metroasemaa.
Vårberg on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu hallinnollisesti Skärholmenin kaupunginosa-alueeseen. Sitä rajaa Tukholman Skärholmenin kaupunginosa, Huddingen Vårbyn ja Estbröten kaupunginosat sekä Ekerön Kungshattin kaupunginosa. Vårberg on maa-alaltaan 1,94 neliökilometrin suuruinen, ja vesialaltaan 0,65 neliökilometrin suuruinen. Siellä asuu noin 9 600 ihmistä. Lisäksi siellä sijaitsee Tukholman korkein kohta, Vikingaberget, joka yltää 77,24 metrin korkeuteen merenpinnasta. Lähettyvillä on kuitenkin myös keinotekoinen Vårbergstoppen, jonka korkeus on 90 metriä.
Kaupunginosaa alettiin rakentaa 1960-luvulla. Aikaisemmin alueella oli etupäässä kesämökkejä. Vårbergin keskustassa (Vårberg Centrum) sijaitsee pieni ostoskeskus ja tunnelbanan asema "Vårberg". Keskustassa sijaitsee myös kirpputori joka aikaisemmin sijaitsi Skärholmenin keskustassa.
Aiheesta muualla

Kuvia tai muita tiedostoja aiheesta Vårberg Wikimedia Commonsissa
Tukholman kaupunginosat
Herbert Wimmer

Herbert Wimmer
Herbert "Hacki" Wimmer (s. 9. marraskuuta 1944) on saksalainen jalkapalloilija. Hän saavutti viisi kansallista mestaruutta sekä kaksi UEFA Cupia seurajoukkueensa Borussia Mönchengladbachin mukana. Hän voitti maailmanmestaruuden 1974 ja Euroopan-mestaruuden 1972 Saksan liittotasavallan joukkueessa.
Hän aloitti hyökkääjänä, mutta Mönchengladbachissa hänen roolikseen vakiintui varmistaa joukkueen pelintekijätähden Günter Netzerin selusta. Wimmerin fyysinen kestävyys toi hänelle lempinimen rautakeuhko, kun hän ei koskaan näyttänyt uupuvan keskikentän uurastuksesta huolimatta. Vuosien 1966 ja 1978 välillä hän pelasi 366 Bundesliiga-ottelua Borussia Mönchengladbachissa ja teki niissä 52 maalia.
Vuosien 1968 ja 1976 välillä Wimmer edusti Länsi-Saksan maajoukkuetta 36 kertaa; maalintekoon hän ylsi neljästi. Länsi-Saksan riveissä hän saavutti Euroopan mestaruuden 1972. Hän teki toisen maalin lukemiin 3–0 päättyneessä finaalissa Neuvostoliittoa vastaan. MM-kotikisoissa 1974 Wimmer mahtui kokoonpanoon kahdessa ottelussa.
Saavutuksia ja palkintoja

Bundesliigan mestaruus 1970, 1971, 1975, 1976, 1978
Länsi-Saksan cup 1973
UEFA Cup 1975
Herbert W. Köhler

Herbert W. Köhler
Herbert Wilhelm Köhler (17. joulukuuta 1919 Peiskretscham – 11. maaliskuuta 2001 Duisburg) oli saksalainen kristillisdemokraattisen unionin poliitikko.
Köhler liittyi syyskuussa 1938 natsipuolueeseen. Myöhemmin hänestä tuli tohtoriksi asti kouluttautunut talousasiantuntija ja juristi. Köhler johti vuosina 1960–1984 rauta- ja terästeollisuuden liittoa Düsseldorfissa. Hän istui myös Euroopan hiili- ja teräsyhteisön neuvoa-antavan komitean jäsenenä.
Köhler oli viidentoista vuoden ajan Saksan liittopäivien edustaja kristillisdemokraattina. Vuosina 1979–1981 hän oli Euroopan parlamentin jäsen Euroopan kansanpuolueen ryhmässä. Köhler oli vuodesta 1951 naimisissa Ingeborg Köhler-Osbahrin kanssa. Hän oli kansantaiteen keräilijä ja perusti vuonna 1986 vaimonsa kanssa Köhler-Osbahr-Stiftungin, joka tukee Duisburgin kulttuurielämää ja tiedettä muun muassa myöntämällä palkintoja.
Aiheesta muualla

Herbert W. Köhler Euroopan parlamentin jäsenet. Euroopan parlamentti.
Volkswagen Group D -pohjalevy

Volkswagen Group D -pohjalevy on Volkswagen Groupin suurissa loistoautomalleissaan käyttämä pohjalevy. Sen ensimmäinen versio esiteltiin vuonna 1988 Audi V8:n yhteydessä. Uudemmissa malleissa D-pohjalevyn on korvannut modulaarinen MSB-pohjalevy.
D1/D11

D1/D11-pohjalevy on pidennetty versio C3-pohjalevystä.
Audi V8 (1988–1993)
D2

Audi A8 (D2) (1994–2002)
Audi S8 (D2) (1996–2002)
D3

Audi A8 (D3) (2002–2009)
Audi S8 (D3) (2006–2010)
D1

D1-pohjalevy perustuu D3:een, mutta siinä käytetään alumiinisen sijasta yksinkertaisempaa teräksistä korirakennetta.
Bentley Continental Flying Spur (2005–2019)
Bentley Continental GT (2003–2018)
Volkswagen Phaeton (2002–2016)
Vähä Arajärvi

Vähä Arajärvi voi tarkoittaa seuraavia:
Vähä Arajärvi, järvi Akaassa
Vähä Arajärvi, järvi Pälkäneellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vähä Arajärvi”, voi hakea sivunnimihaulla, laajalla sivunnimihaulla tai tekstihaulla.
Vår Frelsers gravlund

Vår Frelsers -hautausmaa
Vår Frelsers gravlund on Oslossa St. Hanshaugenin kaupunginosassa Gamle Akerin kirkon vieressä sijaitseva hautausmaa. Se perustettiin vuonna 1808 ja sen pinta-ala on nykyisin 8,6 hehtaaria. Vuonna 1969 uusien hautojen perustaminen kiellettiin, mutta uurnahautaus sallittiin 2009.
Kuuluisia haudattuja

Ivar Aasen, uusnorjan kirjakielen luoja
Richard Andvord, liikemies
Peter Christen Asbjørnsen, kansansatujen keräilijä
Bjørn Bjørnson, näyttelijä ja teatterinjohtaja
Bjørnstjerne Bjørnson, runoilija
Elias Blix, virsirunoilija ja uusnorjan edistäjä
Camilla Collett, kirjailija ja naisasianainen
Johanne Dybwad, näyttelijä
Klaus Egge, säveltäjä
Hans Gude, taidemaalari
Carl Joachim Hambro, oikeistopoliitikko ja lehtimies
Henrik Ibsen, näytelmäkirjailija
Christian Krohg, taidemaalari
Gina Krog, naisasianainen
Edvard Munch, taidemaalari
Rikard Nordraak, säveltäjä
Alf Prøysen, kirjailija ja muusikko
Johan Svendsen, säveltäjä
Johan Sverdrup, Norjan pääministeri 1884–1889
Marcus Thrane, työväenliikkeen pioneeri
Martin Tranmæl, työväenpuolueen poliitikko
Johan Sebastian Welhaven, runoilija
Henrik Wergeland, runoilija
Arnulf Øverland, runoilija ja vastarintamies
Aiheesta muualla

Kuvia tai muita tiedostoja aiheesta Vår Frelsers gravlund Wikimedia Commonsissa
WWE Cruiserweight Championship

WWE Cruiserweight Championship (suom. WWE:n keskisarjan mestaruus) on entinen mestaruus World Wrestling Entertainment -showpainiorganisaatiossa. Vielä kesäkuussa 2007 sitä hallitsi Chavo Guerrero. Hän hävisi sen niihin aikoihin Hornswogglelle, jolta se otettiin pois syyskuussa, kun Vickie Guerrero keinotteli sen häneltä pois sanoen, että hän sillä pelastaisi oman henkensä Jamie Noblelta. Sen jälkeen keskisarjan painijat kävivät vyöstä kovaa kilpaa, kunnes seuraavan vuoden WrestleManiassa vahvistettiin, että vyötä ei enää palautettaisi muiden WWE:n mestaruuksien joukkoon. Mestaruuden paluu on epätodennäköinen.
Vånga

| Vånga |
| --- | --- |
 Vånga
 Koordinaatit: 58°34′59″N, 15°48′53″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Norrköpingin kunta
Pinta-ala:  
 – Maa:  0,31 km²
Väkiluku:  220
 – Väestötiheys:  709,7 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Vånga on taajama Norrköpingin kunnassa Ruotsissa. Se sijaitsee Itä-Götanmaan läänissä ja Itä-Götanmaan maakunnassa. Vuoden 2010 lopussa taajamassa oli 220 asukasta.
Vånga on myös entinen pitäjä. Vuoden 1862 kuntauudistuksessa pitäjän tehtävät jaettiin Vångan maalaiskunnalle ja Vångan seurakunnalle. Maalaiskunta liitettiin vuoden 1952 kuntauudistuksessa osaksi Skärblackan maalaiskuntaa, josta puolestaan tuli vuonna 1971 osa Norrköpingin kuntaa. Vångan seurakunta liitettiin puolestaan vuonna 2010 osaksi Norrköpings Borgin seurakuntaa.
Vångan taajama ja entisen kunnan alue sijaitsee Norrköpingin taajamasta länteen. Vångasta koilliseen on Roxen-järvi ja lounaaseen Glan-järvi. Skärblackan taajama sijaitsee jonkin matkaa Vångan taajamasta idän suuntaan. Vångan alueella sijaitsee Grensholmin linna.
Väestönkehitys

| Vångan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 0 | 0 |
| 1965 | 1965 |    | 0 | 0 |
| 1970 | 1970 |    | 0 | 0 |
| 1975 | 1975 |    | 0 | 0 |
| 1980 | 1980 |    | 222 | 222 |
| 1990 | 1990 |    | 219 | 219 |
| 1995 | 1995 |    | 202 | 202 |
| 2000 | 2000 |    | 223 | 223 |
| 2005 | 2005 |    | 230 | 230 |
| 2010 | 2010 |    | 220 | 220 |
Lähde: Statistiska centralbyrån (SCB). Vånga on ollut taajama vuodesta 1980 lähtien.
Voiteluöljy

Voiteluöljyä käytetään esimerkiksi moottoreissa, vaihteistoissa ja hydrauliikkajärjestelmissä. Voiteluaineen tehtäviä ovat muun muassa vähentää kosketuspintojen välistä kitkaa, siirtää energiaa ja sitoa epäpuhtauksia. Voiteluöljyjä luokitellaan muun muassa viskositeetin, käyttötarkoituksen, perusöljyn ja laatuluokitusten mukaan.
Luokittelu perusöljyjen mukaan

Eläinöljy
Kasviöljy
Mineraaliöljy
Synteettinen öljy
Luokittelu käyttötarkoituksen mukaan

Hydrauliikkaöljy
Moottoriöljy
Teräketjuöljy
Vaihteistoöljy
Aiheesta muualla

Kuvia tai muita tiedostoja aiheesta Voiteluöljy Wikimedia Commonsissa
Hollanninrottakoira

| Hollanninrottakoira |
| --- | --- |

Avaintiedot
Alkuperämaa:   Alankomaat
Määrä:  Suomessa rekisteröity 1
Rodun syntyaika:  viimeistään 1800-luku
Alkuperäinen käyttö:  talli- ja rottakoira
Nykyinen käyttö:  seurakoira
Muita nimityksiä:  Hollandse smoushond, Dutch Smoushond, smous des Pays-Bas, Holländischer Smoushund, perro smous holandés, smoushond
FCI-luokitus:  ryhmä 2 Pinserin ja snautserin tyyppiset, molossikoirat ja sveitsinpaimenkoirat alaryhmä 1.3 Pinserit ja snautserit: Smoushond #308
Ulkonäkö
Paino:  7–11 kg
Säkäkorkeus:  uros 37–42 cm narttu 35–40 cm
Väritys:  keltaisen eri sävyt
Hollanninrottakoira (holl. Hollandse smoushond) on alankomaalainen rottakoira, joka luokitellaan pinserin- ja snautserinsukuisiin rotuihin.
Ulkonäkö

Hollanninrottakoiralla on suora selkä ja voimakas lantio. Karva on karkeaa, kovaa, huonosti hoidetun näköistä ja säänkestävää. Se on tavallista pidempää poskissa, muodostaen selvästi erottuvat viikset, parran ja kulmakarvat. Värit ovat keltaisen eri sävyt, joista toivotuin on tumma oljenkeltainen. Korvat, kulmakarvat, viikset ja parta saattavat olla sävyltään tummempia kuin muu karvapeite. Urokset ovat korkeudeltaan 37–42 cm. Nartut ovat korkeudeltaan 35–40 cm. Rotu painaa 7–11 kg.
Luonne ja käyttäytyminen

Hollanninrottakoira on luonteeltaan eloisa, ystävällinen ja avoin. Se on helppo kouluttaa ja kuuntelee mielellään omistajaansa. Iloisuus on yksi rodun piirteistä.[lähde? ]
Alkuperä

Hollanninrottakoiran alkuperää ei tiedetä tarkkaan, mutta yleisimmän teorian mukaan yksi sen kantaroduista on ollut alkuperäinen kellertävä snautseri. 1800-luvun puolivälissä rotu oli erittäin suosittu ylemmän keskiluokan keskuudessa, jolloin sen tehtävinä oli pyydystää rottia talleilla ja kulkea hevosvaunujen mukana. Muuan amsterdamilainen koiranmyyjä kauppasi senaikaisia hollanninrottakoiria nimellä "herrasmiehen tallikoira", mutta pian sen jälkeen nimeksi vaihtui smous ("karkeapartainen") erotukseksi belgialaisista griffoneista. Vuonna 1905 laadittiin ensimmäinen rotumääritelmä, jonka takana olivat Bylandtin kreivi, A. Woltman Elpers ja L. Seegers. 1900-luvulla rotu alkoi harvinaistua, ja vuonna 1949 Alankomaissa rekisteröitiin viimeinen pentue. Vuonna 1973 H. M. Barkman van der Weel aloitti elvytysprojektin sekarotuisilla koirilla, jotka muistuttivat rotua ulkoisesti. Myös borderterrieriä käytettiin, ja sen tuomia hyviä ominaisuuksia olivat sopiva koko, lyhyt pää, tummat korvat, kaunis häntä, kova karkea karva sekä ihmisystävällinen luonne. Vuonna 1978 perustettiin Hollandse Smoushonden Club, ja uusi versio alkuperäisestä rotumääritelmästä julkaistiin vuonna 1980.
Suomen ensimmäinen ja toistaiseksi ainoa rodunedustaja rekisteröitiin vuonna 1993.
Hollanninrottakoira borderterrierin (takana) kanssa.
"Karkeakarvainen hollanninterrieri" eli hollanninrottakoira vuodelta 1915.
Hausvik

| Hausvik |
| --- | --- |

 Hausvik
 Koordinaatit: 60°26′52″N, 5°29′59″E 
Valtio:  Norja
Lääni:  Vestland
Kunta:  Osterøy
Pinta-ala:  
 – Maa:  0,4 km²
Väkiluku (2023):  581
 – Väestötiheys:  1 452,5 as./km²
Infobox OKVirheellinen NIMI-arvo: 
Hausvik tai Haus on taajama Osterøyn kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 581 vuonna 2023. Vuosina 1837–1964 Haus oli itsenäinen kunta.
Hausin kirkko
Heneikosaani

Heneikosaanin rakenne
Heneikosaani eli n-heneikosaani  (C21H44) on 21-hiilinen suoraketjuinen hajuton alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää valkoista ainetta. Heneikosaanin rakennekaava on CH3(CH2)19CH3, moolimassa 296,583 g/mol, sulamispiste 40,4 °C, kiehumispiste 359 °C, leimahduspiste 113 °C (c.c), tiheys 0,7919 g/cm3 (vesi = 1,0 g/cm3), taitekerroin 1,4441 ja CAS-numero 629-94-7. Heneikosaani ei käytännössä liukene veteen, mutta liukenee petrolieetteriin ja hieman etanoliin.[lähde? ]
Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.[lähde? ]
| C20 | C21 | C22 |
| --- | --- | --- |
| Eikosaani | Heneikosaani | Dokosaani |
Aiheesta muualla

PubChem: Heneicosane (englanniksi)
ChemBlink: Heneicosane (englanniksi)
Human Metabolome Database (HMDB): Heneicosane (englanniksi)
Food Component Database (FooDB): N-Heneicosane (englanniksi)
Dr. Duke's Phytochemical and Ethnobotanical Databases: Heneicosane (englanniksi)
Pherobase: Floral Compound - 21Hy (englanniksi)
Pherobase: Semiochemical - 21Hy (englanniksi)
Heavy Horses

| Heavy Horses Jethro Tull |
| --- | --- | --- |

Studioalbumin tiedot
 Äänitetty : tammikuu 1978; Maison Rouge Studio, Fulham, Lontoo 
 Julkaistu:  10. huhtikuuta 1978     21. huhtikuuta 1978
 Tuottaja(t): Ian Anderson
 Tyylilaji: progressiivinen rock, folk rock
 Kesto: 43.05
 Levy-yhtiö:  Island Records    Chrysalis Records
Listasijoitukset
  13. (viikko 17/1978)    14. (13. toukokuuta 1978)    17. (lokakuu 1978)    18. (15. toukokuuta 1978)    19. (1978)    20. (26. toukokuuta 1978)    27. (21. huhtikuuta 1978)    34. (18. kesäkuuta 1978)
Jethro Tullin muut julkaisut
| Repeat - The Best of Jethro Tull - Vol II 1977 | Heavy Horses 1978 | Bursting Out 1978 |
Heavy Horses on brittiläisen Jethro Tull -yhtyeen yhdestoista studioalbumi, joka julkaistiin huhtikuussa 1978. Se jatkaa edellisalbumi Songs from the Woodin tyyliä, jossa yhdistyvät progressiivinen rock sekä folkrock. Levy ylsi top 20:een sekä Britanniassa että Yhdysvalloissa.
Albumin tyyli

Ian Andersonin sanoitukset kertovat tällä levyllä realistisista aiheista edellislevyn metsän taruolentojen ja myyttejen sijaan. Albumin teemana ovat maaseudun elämä ja sen muutokset ja uhat nykymaailmassa. Esimerkiksi albumin nimikappale kertoo hevosen syrjäyttämisestä työjuhtana. Levyn nimi ja nimikappale viittaavat Englannin maaseudun työhevosiin.
Musiikillisesti Heavy Horsesia on sanottu Jethro Tullin albumeista monimutkaisimmaksi. Sanoitusten ohella myös levyn sävellykset ovat melankolisia. Edellisalbumi Songs from the Woodiin verrattuna solisti Ian Andersonin äänen on sanottu kehittyneen rajumpaan ja karheampaan suuntaan. Samalla itse yhtyeen soiton on sanottu olevan ”tiukempaa” kuin Songs from the Woodilla. Mukana on vaikutteita englantilaisesta kansanmusiikista, mikä ilmenee melodioissa, akustisissa kitaroissa, mandoliineissa sekä Andersonin huilunsoitossa.
Curved Air -yhtyeen Darryl Way soittaa viulua kappaleissa ”Acres Wild” ja ”Heavy Horses”.
Kappaleet

Kaikki kappaleet kirjoittanut Ian Anderson.
Kappaleet > A-puoli

...And the Mouse Police Never Sleeps – 3.11
Acres Wild – 3.22
No Lullaby – 7.54
Moths – 3.24
Journeyman – 3.55
Kappaleet > B-puoli

Rover – 4.17
One Brown Mouse – 3.21
Heavy Horses – 8.57
Weathercock – 4.02
Kappaleet > Remasteroidun painoksen (2003) bonuskappaleet

Living in These Hard Times – 3.10
Broadford Bazaar – 3.38
Kokoonpano > Jethro Tull

Ian Anderson – laulu, huilu, mandoliini, akustinen kitara
Martin Barre – kitara
Barriemore Barlow – rummut, lyömäsoittimet
John Evan – piano, urut
John Glascock – bassokitara
David Palmer – kirkkourut, kosketinsoittimet, orkesterisovitukset
Kokoonpano > Vierailijat

Darryl Way – viulu (kappaleissa 2 ja 8)
Volt Europa

| Volt Europa |
| --- | --- |
  
  
  
Perustettu:  29. maaliskuuta 2017
Puheenjohtaja:  Reinier van Lanschot
Ideologia:  eurofederalismi sosiaaliliberalismi progressivismi EU-myönteisyys
Poliittinen kirjo:  keskusta tai keskusta-vasemmisto
Värit:       violetti
Europarlamentaarikkoja:  1 / 705 (2019)
Edustajainhuone (Alankomaat):  3 / 150 (2021)
Kansainväliset jäsenyydet:  – Vihreät / Euroopan vapaa allianssi -ryhmä
Kotisivu:  www.volteuropa.org
Infobox OKNimi-testi OK: 
Volt Europa (lyhyemmin Volt) on EU-myönteinen ja eurofederalistinen poliittinen liike, joka toimii myös paneurooppalaisena rakenteena tytärpuolueille useissa EU:n jäsenvaltioissa. Volt-ehdokkaat asettuivat yhteiseen, paneurooppalaiseen manifestiin kahdeksassa jäsenvaltiossa toukokuussa 2019 pidetyissä europarlamenttivaaleissa. Järjestö noudattaa ”paneurooppalaista lähestymistapaa” useilla politiikan aloilla, kuten ilmastonmuutos, siirtolaisuus, taloudellinen eriarvoisuus, kansainväliset konfliktit, terrorismi ja teknologisen vallankumouksen vaikutukset työmarkkinoihin.
Volt Europa perustettiin 29. maaliskuuta 2017. Maaliskuussa 2018 ensimmäinen kansallinen tytärpuolue perustettiin Hampuriin, Saksaan. Volt on sittemmin perustanut paikallisia ryhmiä jokaiseen EU:n jäsenvaltioon, ja se on rekisteröity virallisena puolueena useissa näistä maista.
Volt Suomella ei ole virallisen puolueen asemaa Suomessa.
Historia > Perustaminen

Volt Europan perustivat 29. maaliskuuta 2017 Andrea Venzon, Colombe Cahen-Salvador ja Damian Boeselager samana päivänä, jona Yhdistynyt kuningaskunta ilmoitti virallisesti aikomuksestaan erota Euroopan unionista SEU-sopimuksen 50. artiklan mukaisesti. Heidän oman lausuntonsa mukaan Voltin perustaminen oli reaktio maailman kasvavaan populismiin sekä Brexitiin. Venzonista tuli perustava puheenjohtaja, Boeselagerista varapuheenjohtaja ja Cahen-Salvadorista politiikan johtaja.
Historia > Ensimmäiset europarlamenttivaalit (2019)

Volt Europa isännöi yleiskokouksensa Amsterdamissa 27.–28. lokakuuta 2018 ja hyväksyi Amsterdamin julistuksen, joka toimi myös sen manifestiohjelmana europarlamenttivaaleissa. Puolue kokoontui aiemmin Berliinissä, Bukarestissa ja Pariisissa.
22.–24. maaliskuuta 2019 Volt Europa isännöi ensimmäistä Eurooppa-kongressiaan Roomassa ja esitteli ehdokkaansa vuoden 2019 europarlamenttivaaleissa. Pääpuhujien listalla olivat Paolo Gentiloni (Italian entinen pääministeri ja Italian demokraattisen puolueen puheenjohtaja), Emma Bonino (italialainen senaattori ja entinen Euroopan unionin terveys- ja elintarviketurvallisuuskomissaari), Enrico Giovannini (Italian hallituksen entinen ministeri), Marcella Panucci (Italian teollisuuden yleisen keskusliiton pääjohtaja), Sandro Gozi (Euroopan federalistien liiton puheenjohtaja) ja Antonio Navarra (Välimeren ilmastonmuutoskeskuksen puheenjohtaja).
9. kesäkuuta 2019 paneurooppalaisen puoluejäsenten äänestyksen seurauksena Volt päätti liittyä Euroopan parlamentin Vihreät / Euroopan vapaa allianssi -ryhmään. Tulevaisuudessa Volt toivoo voivansa muodostaa oman poliittisen ryhmänsä Euroopan parlamenttiin, mikä edellyttäisi vähintään 25 edustajaa vähintään seitsemästä eri jäsenvaltiosta.
Toukokuussa 2019 pidetyissä europarlamenttivaaleissa puolue sai yhden paikan saamalla 0,7 prosenttia äänistä Saksassa, ja Damian Boeselager oli sen ensimmäinen europarlamentaarikko.
Nimi

Volt Europa perustettiin voittoa tavoittelemattomaksi yhdistykseksi Luxemburgissa nimellä Volt Europa, hyläten aiemman nimen Vox Europa välttääkseen sekaannukset samannimisen espanjalaisen puolueen kanssa. ”Volt” valittiin nimeksi, koska se on samankaltainen alkuperäisen nimen kanssa, ja sillä on lisätty merkitys kuvaannollisesti tuoda jännitettä politiikkaan. Tämän lisäksi sekä termillä Volt että Euroopan mantereen nimen latinalaisella muodolla on yhteistä se, että ne ymmärretään kaikilla eurooppalaisilla kielillä, joten kansainvälisenä liikkeenä Volt Europan ei tarvitse kääntää nimeään lukuun ottamatta kieliä, joissa käytetään muita kuin latinalaisia aakkosia (kuten bulgaria ja kreikka).
Rahoitus

Puolueen tilinpäätöksen mukaan se saa suurimman osan tuloistaan lahjoituksista ja joukkorahoituksesta. Se ilmoittaa julkaisevansa puolueen verkkosivuilla jokaisen lahjoituksen, joka ylittää 3 000 euroa lahjoitusta tai lahjoittajaa kohden vuodessa 15 päivän kuluessa sen vastaanottamisesta. 9. toukokuuta 2021 Volt ilmoitti keränneensä 40 000 euroa kolmessa viikossa varainkeruukampanjassa Voltin ammattimaistamiseksi valmistautuessaan vuoden 2024 europarlamenttivaaleihin.
Jokainen Voltin tytärpuolue sitoutuu samaan lahjoitussääntöön ja julkaisee kaikki yli 3 000 euron lahjoitukset, joita voi seurata myös Volt Saksan ja Alankomaiden verkkosivuilla.
Aiheesta muualla

Wikimedia Commonsissa on kuvia tai muita tiedostoja aiheesta .
Volt Europan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Volt Europa
Volt Alankomaiden vaalimainos vuoden 2019 europarlamenttivaaleissa, Toukokuu 2019
Damian Boeselager, Voltin ensimmäinen europarlamentaarikko
Käännös suomeksi
Hollanninpunaherukka

| Hollanninpunaherukka> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Herukkakasvit Grossulariaceae
Suku::  Herukat Ribes
Laji::  × pallidum
Kaksiosainen nimi
 Ribes × pallidum  Otto & A. Dietr. 
Synonyymit
 Ribes petraeum × spicatum 
Infobox OKNimi-testi OK: 
Hollanninpunaherukka (Ribes × pallidum) on herukoiden sukuun kuuluva kasvilaji, joka on syntynyt alppipunaherukan (Ribes petraeum) ja pohjanpunaherukan (Ribes spicatum) risteytyessä.
Ulkonäkö ja koko

Hollanninpunaherukka on 0,5-1,5 metrin korkuiseksi kasvava kesävihanta pensas, joka muistuttaa Suomessakin luonnonvaraisena kasvavaa pohjanpunaherukkaa (Ribes spicatum). Hollanninpunaherukan paksut, kierteiset lehdet ovat kuitenkin suurempia kuin pohjanpunaherukalla, eivätkä ne ole yhtä karvaisia. Vielä enemmän hollanninpunaherukka muistuttaa kartanonpunaherukkaa (Ribes × houghtonianum), joka myös on kahden herukkalajin välinen risteymä.
Hollanninpunaherukan tertuissa kasvavat kukat ovat viisiteräisiä. Hedelmä on punainen pohjusmarja.